**Բրենդոն Քեննեթ Լյուիս** (անգլ.՝ Brandon Kenneth Lewis; հունիսի 20, 1971(1971-06-20), Harold Wood, Հավերինգ, Մեծ Լոնդոն, Անգլիա, Միացյալ Թագավորություն), բրիտանացի քաղաքական գործիչ, Պահպանողական կուսակցության նախագահ և առանց պաշտոնի նախարար (2018-2019 թվականներ), անվտանգության կրտսեր նախարար (2019 թվականից)։

Կենսագրություն
--------------

Ավարտել Է Բուքինգհեմյան համալսարանը, ստացել է տնտեսագիտության և իրավունքի դիպլոմներ և իրավունքի մագիստրոսի աստիճան Լոնդոնի թագավորական քոլեջում։ Մինչև 2012 թվականը Էսսեքսում գլխավորել է մասնավոր դպրոցների ցանցի զարգացման աշխատանքը։

### Քաղաքական կարիերա

2010 թվականի խորհրդարանական ընտրություններում հաղթանակ է տարել Նորֆոլկ կոմսության Գրեյթ Յարմութ ընտրատարածքում՝ 43,1% արդյունքով՝ ընդդեմ լեյբորիստ Թոնի Ռայթի (արդյունքը 33,2%), ով ցանկանում էր վերընտրվել, ինչպես նաև մի քանի այլ ուժեղագույն մրցակիցներից հանդեպ։

2012 թվականին ստանձնել է համայնքների և տեղական ինքնակառավարման նախարարի խորհրդարանական օգնականի պաշտոնը՝ իր պաշտոնավարման ընթացքում ստանալով հարցերի լայն շրջանակ՝ տեղական ինքնակառավարում, հակահրդեհային ծառայություններ, աշխատանքային փողոցներ (high streets), քաղաքային կենտրոններ, շուկաներ, ճանապարհային ուղենիշներ (ճանապարհորդներ) և փաբեր։

2014 թվականի հուլիսի 15-ին նշանակվել է բնակարանային տնտեսության և պլանավորման կրտսեր նախարար՝ Դևիդ Քեմերոնի կոալիցիոն կառավարության գոյության ընթացքում առաջին անգամ այդ երկու պորտֆելները միավորվել է մեկ անձի լիազորությունների մեջ։

2016 թվականի սեպտեմբերի 29-ին Եղիսաբեթ II թագուհին հաստատել է Բրենդոն Լյուիսի ընդգրկումը Մեծ Բրիտանիայի գաղտնի խորհրդի կազմում։

2016 թվականի հուլիսի 16-ին Լյուիսը նշանակվել է Հոում գրասենյակում ոստիկանների և հակահրդեհային ծառայությունների կրտսեր նախարար (Մեծ Բրիտանիայի՝ Եվրոպական միությունում անդամակցության հարցով հանրաքվեին նախապատրաստվելիս, որի ելքը հանգեցրել Է Դևիդ Քեմերոնի պաշտոնաթողությանը, քարոզել է դուրս գալու օգտին)։

2017 թվականի հունիսի 8-ին արտահերթ խորհրդարանական ընտրություններում կրկին հաղթանակ է տարել իր նախկին օկրուգում ՝ այս անգամ 54,1% (11,2%-ով ավելի, քան 2015 թվականի ընտրություններում) արդյունքով՝ մրցակիցներից ուժեղագույն՝ լեյբորիստ Մայք Սմիթի Քլերի 36,1%-ի դիմաց։

2017 թվականի հունիսի 11-ին Թերեզա Մեյի երկրորդ կառավարության ձևավորման ժամանակ Լյուիս Բրենդոնի կարգավիճակը բարձրացվել է՝ ստանալով ներգաղթի կրտսեր նախարարի պաշտոն՝ կառավարության նիստեր այցելելու իրավունքով։

2018 թվականի հունվարի 8-ին կառավարությունում զանգվածային վերադասավորումների ընթացքում ազատվել է նախկին պաշտոնից և ստացել երկու նոր նշանակումներ՝ Պահպանողական կուսակցության նախագահ և նախարար՝ առանց պորտֆելի։

### Ջոնսոնի կառավարությունում

2019 թվականի հուլիսի 24-ին Բորիս Ջոնսոնի կառավարության ձևավորման ժամանակ նշանակվել է ներքին գործերի նախարարությունում անվտանգության հարցերով կրտսեր նախարար՝ անհրաժեշտության դեպքում կաբինետ այցելելու իրավունքով։

Ծանոթագրություններ
------------------

1. ↑  The London Gazette 62807 (բրիտ․ անգլ.) — Iss. 62807. — P. 19278. — ISBN 978-0-11-688806-8
2. 1 2  Liam Kelly (2014 թ․ հուլիսի 15). «A quick guide to new housing and planning minister Brandon Lewis» (անգլերեն). The Guardian. Վերցված է 2017 թ․ հունիսի 12-ին.
3. ↑  «Great Yarmouth». *Election 2010* (անգլերեն). BBC News. Վերցված է 2017 թ․ հունիսի 13-ին.
4. ↑  «Privy Council appointments: Oliver Heald, Brandon Lewis and John McDonnell» (անգլերեն). UK Government. 2016 թ․ սեպտեմբերի 29. Վերցված է 2017 թ․ հունիսի 13-ին.
5. ↑  «New jobs for East Anglian MPs as ministers in May government» (անգլերեն). ITV. 2016 թ․ հուլիսի 16. Վերցված է 2017 թ․ հունիսի 13-ին.
6. ↑  «Great Yarmouth». *Election 2017* (անգլերեն). BBC News. Վերցված է 2017 թ․ հունիսի 13-ին.
7. ↑  «Theresa May's cabinet: Who's in and who's out?» (անգլերեն). BBC News. 2017 թ․ հունիսի 12. Վերցված է 2017 թ․ հունիսի 13-ին.
8. ↑  Neal Baker (2018 թ․ հունվարի 8). «What is a Minister Without Portfolio, how does the position work in the UK and who held it before Brandon Lewis?» (անգլերեն). The Sun. Վերցված է 2018 թ․ հունվարի 9-ին.
9. ↑  «Prime Minister Boris Johnson: Who's in his cabinet?» (անգլերեն). BBC News. 2019 թ․ հուլիսի 25. Վերցված է 2019 թ․ հուլիսի 25-ին.

Արտաքին հղումներ
----------------

* «Brandon Lewis» (անգլերեն). Твиттер. Վերցված է 2017 թ․ հունիսի 12-ին.
* «The Rt Hon Brandon Lewis MP» (անգլերեն). UK government. Վերցված է 2017 թ․ հունիսի 12-ին.
* «Rt Hon Brandon Lewis MP» (անգլերեն). UK Parliament. Վերցված է 2017 թ․ հունիսի 12-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրենդոն Լյուիս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Չափորոշչային վերահսկողություն | NUKAT: n98040675 |

 |